ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่ ๑๓๕๘ (พ.ศ. ๒๕๔๕)เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด ๑ ในเขตกรุงเทพมหานครและจังหวัดที่มีเส้นทางต่อเนื่องสายที่ ๙๑ สนามหลวง-หมู่บ้านเศรษฐกิจเป็น สนามหลวง-วิทยาลัยกรุงเทพธนบุรีให้มีรายละเอียดเส้นทางแยก๒ ช่วง[๑] ตามที่ได้มีประกาศคณะกรรมการควบคุมการขนส่งทางบกกลางฉบับที่ ๑๒๕๑ (พ.ศ. ๒๕๔๓) ลงวันที่ ๒๗ ตุลาคม๒๕๔๓ กำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด ๑ ในเขตกรุงเทพมหานครและจังหวัดที่มีเส้นทางต่อเนื่อง สายที่ ๙๑หมู่บ้านเศรษฐกิจ-สนามหลวง เป็น สนามหลวง-หมู่บ้านเศรษฐกิจ และในรายละเอียดเส้นทางแยกช่วงวัดศาลาแดง-เชิงสะพานสมเด็จพระปิ่นเกล้าเป็น สนามหลวง-สนามหลวงธนบุรี นั้นคณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าวฉะนั้นอาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบกพ.ศ. ๒๕๒๒ประกอบกับมติคณะกรรมการควบคุมการขนส่งทางบกกลาง ในการประชุมครั้งที่ ๑๘/๒๕๔๕ เมื่อวันที่ ๒๙ ตุลาคม ๒๕๔๕ จึงให้กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด ๑ ในเขตกรุงเทพมหานครและจังหวัดที่มีเส้นทางต่อเนื่องสายที่ ๙๑ สนามหลวง-หมู่บ้านเศรษฐกิจ เป็น สนามหลวง-วิทยาลัยกรุงเทพธนบุรีให้มีรายละเอียดเส้นทางแยก ๒ ช่วง โดยให้ใช้รายละเอียดเส้นทางดังต่อไปนี้สายที่ ๙๑ สนามหลวง-วิทยาลัยกรุงเทพธนบุรีจากสนามหลวงไปวิทยาลัยกรุงเทพธนบุรีเริ่มต้นที่บริเวณสนามหลวง ไปตามถนนหน้าพระลาน แยกซ้ายไปตามถนนราชดำเนินในแยกซ้ายไปตามถนนราชินี ข้ามสะพานสมเด็จพระปิ่นเกล้า แยกซ้ายไปตามถนนอรุณอัมรินทร์ข้ามสะพานอรุณอัมรินทร์ แยกขวาไปตามถนนพรานนก แยกซ้ายไปตามถนนจรัญสนิทวงศ์ถึงแยกท่าพระ แยกขวาไปตามถนนเพชรเกษม แยกขวาไปตามถนนพุทธมณฑลสาย ๓แยกซ้ายไปตามถนนบางแวก แยกขวาไปตามถนนเลียบคลองทวีวัฒนาจนสุดเส้นทางที่วิทยาลัยกรุงเทพธนบุรีจากวิทยาลัยกรุงเทพธนบุรีไปสนามหลวงเริ่มต้นที่บริเวณวิทยาลัยกรุงเทพธนบุรี ไปตามถนนเลียบคลองทวีวัฒนาแยกซ้ายไปตามถนนบางแวก แยกขวาไปตามถนนพุทธมณฑลสาย ๓ แยกซ้ายไปตามถนนเพชรเกษมแล้วไปตามเส้นทางเดิม จนถึงถนนสมเด็จพระปิ่นเกล้า ข้ามสะพานสมเด็จพระปิ่นเกล้าแยกขวาไปตามถนนราชดำเนินใน ถนนสนามไชย แยกขวาไปตามถนนท้ายวัง แยกขวาไปตามถนนมหาราชแยกขวาไปตามถนนหน้าพระลาน จนสุดเส้นทางที่บริเวณสนามหลวงช่วงสำนักงานเขตบางกอกใหญ่-วิทยาลัยกรุงเทพธนบุรีจากสำนักงานเขตบางกอกใหญ่ไปวิทยาลัยกรุงเทพธนบุรีเริ่มต้นที่บริเวณสำนักงานเขตบางกอกใหญ่ ไปตามถนนรัชดาภิเษกตอนล่าง ถึงแยกท่าพระแยกซ้ายไปตามถนนเพชรเกษม แยกขวาไปตามถนนพุทธมณฑลสาย ๓ แยกซ้ายไปตามถนนบางแวกแยกขวาไปตามถนนเลียบคลองทวีวัฒนา จนสุดเส้นทางที่วิทยาลัยกรุงเทพธนบุรีจากวิทยาลัยกรุงเทพธนบุรีไปสำนักงานเขตบางกอกใหญ่เริ่มต้นที่บริเวณวิทยาลัยกรุงเทพธนบุรี ไปตามถนนเลียบคลองทวีวัฒนา ถึงถนนเพชรเกษมแยกซ้ายไปตามถนนเพชรเกษม ถึงแยกท่าพระ แยกขวาไปตามถนนรัชดาภิเษกตอนล่างจนสุดเส้นทางที่บริเวณสำนักงานเขตบางกอกใหญ่ช่วงสนามหลวง-หมู่บ้านเศรษฐกิจจากสนามหลวงไปหมู่บ้านเศรษฐกิจเริ่มต้นที่บริเวณสนามหลวง ไปตามถนนหน้าพระลาน แยกซ้ายไปตามถนนราชดำเนินในแยกซ้ายไปตามถนนราชินี ข้ามสะพานสมเด็จพระปิ่นเกล้า แยกซ้ายไปตามถนนอรุณอัมรินทร์ข้ามสะพานอรุณอัมรินทร์ แยกขวาไปตามถนนพรานนก แยกซ้ายไปตามถนนจรัญสนิทวงศ์ ถึงแยกท่าพระแยกขวาไปตามถนนเพชรเกษม แยกขวาไปตามถนนหมู่บ้านเศรษฐกิจจนสุดเส้นทางที่หมู่บ้านเศรษฐกิจจากหมู่บ้านเศรษฐกิจไปสนามหลวงเริ่มต้นที่หมู่บ้านเศรษฐกิจ ไปตามถนนหมู่บ้านเศรษฐกิจ แยกซ้ายไปตามถนนเพชรเกษมแล้วไปตามเส้นทางเดิม จนถึงถนนสมเด็จพระปิ่นเกล้า ข้ามสะพานสมเด็จพระปิ่นเกล้าแยกขวาไปตามถนนราชดำเนินใน ถนนสนามไชย แยกขวาไปตามถนนท้ายวัง แยกขวาไปตามถนนมหาราชแยกขวาไปตามถนนหน้าพระลาน จนสุดเส้นทางที่บริเวณสนามหลวงประกาศ ณ วันที่ ๙ธันวาคม พ.ศ. ๒๕๔๕จารึก อนุพงษ์รองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางพรพิมล/พิมพ์ทรงยศ/สราวุฒิ/ผู้จัดทำ๒๒ เมษายน ๒๕๔๖โชติกานต์/ปรับปรุง๑ พฤษภาคม ๒๕๕๘[๑] ราชกิจจานุเบกษาเล่ม ๑๒๐/ตอนที่ ๑๑ ง/หน้า ๑๒๕/๖ กุมภาพันธ์ ๒๕๔๖